התשובה הקצרה: זה תלוי. השמנה הינה תוצאה של גורמים רבים, חלקם ידועים לנו וחלקם לא. אצל מרבית האנשים הסובלים מהשמנה אין שום בעיה בתפקוד בלוטת התריס! עם זאת, כאשר תפקוד בלוטת התריס נפגם והיא מייצרת את ההורמון שלה פחות מן הדרוש (תת תריסיות), אזי קצב חילוף החומרים בגוף (מטבוליזם) מואט, כלומר שריפת הקלוריות פוחתת, ולאורך זמן זה כן עלול להתבטא בצבירת משקל. עם זאת, כאשר תת התריסיות מטופלת תרופתית ומאוזנת היטב (על סמך בדיקות דם), אזי הדבר אינו אמור לגרום לצבירת משקל.